اسلام آباد: پاکستان ماسکو ٹی اوغانستان نا بابت مروک علاقائی شریدار آتا کانفرنس اٹ بشخ ہلپننگ نا فیصلہ کرینے۔ اسلام آباد اٹ بریفنگ نا وخت آ ترجمان دفترخارجہ پارے کہ اوغانستان کن پاکستان نا سفیر عبید نظامانی داسکان پاکستان اٹی ءِ‘ داسکان سفیر ءِ پدی اوغانستان آ راہی کننگ نا فیصلہ کننگ تنے۔ ترجمان پارے کہ ماسکو ٹی اوغانستان نابابت کانفرنس اٹ بشخ ہلپننگ نافیصلہ کرینن‘ اوغانستان و ایران تون چندی اہم انگاامور تیا ہیت کننگ اٹی ان خاص انگا ایجنڈا غا ہیت کننگ خواپرہ‘ اوغانستان تون انٹیلی جنس و سکیورٹی امورتیا ہم ہیت مننگ اٹی ءِ۔ ترجمان پارے کہ ترکیہ یا شام اٹ پاکستانی سے نا زمی جمب اٹ ٹھپی مننگ ناڈہ رسینگ تنے‘ ترکیہ ٹی ساڑی 23 پاکستانی آن 16 ءِ پدی اتنگک۔ اسہ سوج اسے نا ورندی ٹی ترجمان پارے کہ آرمی چیف نا امریکہ نادورہ نا بابت کنے سما اف‘ دا بابت آئی ایس پی آر حوال تننگ کیک۔
(مانیٹرنگ ڈیسک)
